Don Airey
Donald Smith "Don" Airey (21. jun 1948., Sunderland), britanski je klavijaturist i glazbenik, koji je 2002. godine zamijenio Jona Lorda u hard rock skupini Deep Purple. Imao je vrlo dugu i uspješnu glazbenu karijeru u kojoj je svirao sa mnogim glazbenicima poput Garyem Mooreom, Ozzyem Osbourneom, Judas Priestom, Black Sabbathom, Jethro Tullom, Whitesnakeom, Colosseum II, Sinnerom, Michaelom Schenkerom, Uliom Jon Rothom, Rainbowom, Divljim jagodama i Livingom Loudom, a također je radio i sa britanskim skladateljem Andrewom Lloydom Webberom.

Životopis

Rano doba 

Don Airey bio je inspiriran svojim ocem, Normanom Aireyom, te je ljubav prema glazbi dobio već u mlađoj dobi, a sa sedam godina je učio svirati klasiku na klaviru. On je svoju ljubav prema glazbi nastavio na školovanju u 'University of Nottingham', a diplomirao je na ' Royal Northern College of Music'.

Glazbena karijera

1970-te 
1974. godine preselio se u London i pridružio se sastavu 'Cozy Powell's Hammer'. Don radi na nekoliko albuma solo glazbenika i sudjeluje 1978. godine na snimanju albuma Never Say Die! od Black Sabbatha. Ubrzo nakon toga, on se pridružio gitaristi Ritchieu Blackmoreu u sastav Rainbow, a sudjeluje također na Gary Mooreovom solo prvijencu Back On The Streets. Zajedno sa Rainbowom snimio je dva hit albuma, Down to Earth i Difficult to Cure. Don je također bio dio vrlo utjecajne jazz-rock skupine 'Colosseum II', s Jonom Hisemanom, Garyem Mooreom i Johnem Moleom.

1980-te 
U 1980. godini, Airey je svirao na Ozzy Osbourneovom prvom solo albumu The Blizzard of Ozz, koji je poznat po kratkom gotičkom uvodu u skladbi "Mr. Crowley". Po odlasku iz sastava Rainbow 1981. godine, Airey zajedno sa Ozzy Osbourneom u sljedeće tri godine snima albume Bark at the Moon i Speak of the Devil. Airey se 1987. godine pridružio skupini Jethro Tull, kako bi svirao na njihovoj glazbenoj turneji Crest of a Knave. Iste godine zajedno sa Whitesnakeom objavljuje multi-platinasti album Whitesnake, na kojemu je Airey svirao klavijature (ovaj album je u Europi poznata kao 1987.). Ubrzo nakon toga napustio je sastav kako bi snimio solo album K2.

1990-te 
U prvoj polovici 1990-ih Donov sin pati od ozbiljne bolesti, pa je njegova glazbena karijera uglavnom mirovala u tom razdoblju.

1997. godine aranžira i svira skladbu "Love Shine a Light" od pop rock sastava 'Katrina and the Waves', te predvodi orkestar na izboru za Pjesmu Eurovizije, a ova pjesma je pobijedila.

Radi zajedno sa Bruceom Dickinsonom (pjevačem sastava Iron Maiden), na njegovom solo albumu gdje svira klavijature u skladbi "Darkness Be My Friend". Airey također svira klavijature na prvom solo albumu sastava 'At Vance' pod nazivom Sunset Cruise. 2006. godine Airey sudjeluje na svim skladbama Gary Mooreovom izdanja Old New Ballads Blues.

Deep Purple 
Od 2001. godine, Airey je gotovo u mirovini, ali se ipak pridružio sastavu Deep Purple kako bi zamijenio Jona Lorda. Kada je postalo jasno da se Lord neće vratiti u sastav, Airey je u ožujku 2002. godine postao član Deep Purplea. Zajedno sa njima objavio je dva studijska albuma Bananas i Rapture of the Deep.

Osobni život 
Airey živi sa svojom suprugom Doris, i njihove troje djece na jugozapadu Cambridgeshirea. Trenutno je zauzet pisanjem knjige o svojim glazbenim iskustvima i poslovanjima.

Diskografija 
 1974. - Cozy Powell - "Na Na Na" (singl)
 1976. - Babe Ruth - Kid's Stuff
 1976. - Colosseum II - Strange New Flesh
 1977. - Colosseum II - Electric Savage
 1977. - Colosseum II - War Dance
 1977. - Andrew Lloyd Webber - Variations
 1978. - Jim Rafferty - Don't Talk Back
 1978. - Strife - Back to Thunder
 1978. - Black Sabbath - Never Say Die!
 1979. - Gary Moore - Back on the Streets
 1979. - Rainbow - Down to Earth
 1979. - Cozy Powell - Over the Top
 1980. - Michael Schenker Group - The Michael Schenker Group
 1980. - Bernie Marsden - And About Time Too
 1981. - Ozzy Osbourne - Blizzard of Ozz
 1981. - Cozy Powell - Tilt
 1981. - Rainbow - Difficult to Cure
 1981. - Rainbow - Final Vinyl (kompilacijski album - 1986.)
 1982. - Gary Moore - Corridors of Power
 1982. - Gary Moore - Rockin' Every Night
 1983. - Ozzy Osbourne - Bark at the Moon
 1984. - Gary Moore - Dirty Fingers
 1985. - Alaska - The Pack
 1985. - Phenomena - Phenomena
 1985. - Gary Moore - Run For Cover
 1986. - Zeno - Zeno
 1987. - Thin Lizzy - Soldier of Fortune (compilation)
 1987. - Whitesnake - Whitesnake
 1987. - Divlje jagode - Wild Strawberries
 1988. - Fastway - Bad Bad Girls
 1988. - Jethro Tull - 20 Years of Jethro Tull
 1989. - Don Airey - K2
 1989. - Gary Moore - After the War
 1989. - Whitesnake - Slip of the Tongue
 1990. - Perfect Crime - Blond on Blonde
 1990. - Jagged Edge - You Don't Love Me
 1990. - Judas Priest - Painkiller
 1990. - Forcefield - IV - Let the Wild Run Free
 1990. - Tigertailz - "Love Bomb Baby"
 1992. - Cozy Powell - Let the Wild Run Free
 1992. - UFO - High Stakes and Dangerous Men
 1992. - Anthem - Domestic Booty
 1992. - Kaizoku - Kaizoku
 1993. - Brian May - Back to the Light
 1994. - Graham Bonnet - Here Comes the Night
 1994. - The Kick - Tough Trip Thru Paradise
 1994. - Gary Moore - Still Got the Blues
 1994. - Katrina and the Waves - Turnaround
 1997. - Quatarmass II - Long Road
 1997. - Glen Tipton - Baptizm of Fire
 1998. - Colin Blunstone - The Light
 1998. - Crossbones - Crossbones
 1998. - The Cage - The Cage
 1998. - Olaf Lenk - Sunset Cruise
 1998. - Eddie Hardin - Wind in the Willows (live)
 1998. - The Snakes - Live in Europe
 1999. - Millennium - Millennium
 2000. - Micky Moody - I Eat Them for Breakfast
 2000. - Silver] - Silver
 2000. - Uli Jon Roth - Transcendental Sky Guitar
 2000. - Olaf Lenk's F.O.O.D. - Fun Stuff
 2000. - Ten - Babylon AD
 2000. - Company of Snakes - Burst The Bubble
 2001. - Mario Fasciano - E-Thnic
 2001. - Judas Priest - Demolition
 2001. - Silver - Dream Machines
 2001. - Rolf Munkes' Empire - Hypnotica
 2001. - Company of Snakes - Here They Go Again
 2002. - Metalium - Hero Nation Chapter Three
 2002. - Bernie Marsden - Big Boy Blue
 2002. - Bruce Dickinson - Tattooed Millionaire
 2002. - Rolf Munkes' Empire - Trading Souls
 2003. - Deep Purple - Bananas
 2003. - Living Loud - Living Loud
 2003. - Silver - Intruder
 2005. - Deep Purple - Rapture of the Deep
 2006. - Gary Moore - Old New Ballads Blues
 2008. - Don Airey - Light In The Sky
 2008. - Judas Priest - Nostradamus

Izvori

Vanjske veze 

 Službene stranice Dona Aireya

Engleski rock muzičari
Engleski heavy metal muzičari
Klavijaturisti
Deep Purple